b'\n_START_ARTICLE_\nSjeverni otok\n_START_PARAGRAPH_\nSjeverni otok (eng. North Island, maorski Te Ika O Maui) - jedan od dva glavna otoka koja \xc4\x8dine Novi Zeland (drugi je Ju\xc5\xbeni otok). Vi\xc5\xa1e zna\xc4\x8dajnih gradova nalaze se na Sjevernom otoku me\xc4\x91u kojima su i najve\xc4\x87i grad Novog Zelanda - Auckland, kao i Wellington, njegov glavni grad._NEWLINE_Na otoku \xc5\xbeivi 2 820 000 stanovnika (2005.), \xc5\xa1to \xc4\x8dini 76% populacije Novog Zelanda. Ima povr\xc5\xa1inu od 113 729 kvadratnih kilometra, \xc5\xa1to ga \xc4\x8dini \xc4\x8detrnaestim otokom po veli\xc4\x8dini na svijetu. Na nekim kartama iz 19. stolje\xc4\x87a, otok nosi ime Novi Minster. Sjeverni otok dijeli se u devet okruga: Northland, Auckland, Bay of Plenty, Gisborne, Waikato, Taranaki, Manavatu-Wanganui, Hawkes Bay i Wellington. Na otoku ima dvanaest gradova: Auckland, New Plymouth, Tauranga, Gisborne, Napier, Hamilton, Hastings, Palmerston North, Rotorua, Wanganui, Whangarei i Wellington. Na Sjevernom otoku nalazi se i najve\xc4\x87e jezero Novog Zelanda Taupo.'